Yaxşıdır (Ululu Kərim)
Salam verib bir məclisə varanda, 
Yaxşı əyləş, yaxşı otur, yaxşı dur. 
Dindirəndə kəlmə-kəlmə cavab ver 
Görən desin bərəkallah, yaxşıdır.

Mənəm deyənləri tanı elində,
İgidin səxası gərək dilində,
Pis övladın yaxşı ata yerində 
Qalmamağı qalmağından yaxşıdır.

Ay Ululu Kərim, söz yerdə qalmaz, 
Nakəs təkəbbürlər dost qədri bilməz, 
Namərdin başından dövlət tökülməz 
Bu hikmətdən olmaq agah yaxşıdır.
Qoşmalar
Oxşar şeirlər